Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1313

10. A mesterképzésbe való felvétel feltételei: A hallgatónak a kredit megállapítása alapjául szolgáló ismeretek – felsőoktatási törvényben meghatározott – összevetése alapján elismerhető legyen 60 kredit a korábbi tanulmányai szerint az alábbi ismeretkörökben: – természettudományos ismeretek (30 kredit): biológia, kémia, környezettudomány, földtudomány, matematika, informatika, fizika, agrártudományok. – szakmai ismeretek (30 kredit): hidrobiológia, limnológia, potamológia, vízi élőlényismeret, hidrobiológiai vizsgálati módszerek, vízminősítés, vízi természet- és környezetvédelem, mikrobióta-taxonómia, fitotaxonómia, zootaxonómia, mikrobiális ökológia, növényökológia, állatökológia, etológia, populációbiológia, cönológia, produkcióbiológia, biogeográfia. A mesterképzésbe való felvétel feltétele, hogy a felsorolt ismeretkörökben legalább 30 kredittel rendelkezzen a hallgató. A hiányzó krediteket a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint meg kell szerezni. 2008/120. szám

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes